Veiligheidswagte tydens transitorooftog geskietArgieffoto Drie veiligheidswagte is Vrydagmiddag geskiet tydens ŉ transitorooftog in Johannesburg. “Paramedici het omstreeks 13:30 by die toneel op die hoek van Twist- en De Villiersstraat aangekom,” het Annine Siddall, woordvoerder van ER24, gesê. “Een man was in ŉ kritieke toestand. Drie persone is na ŉ hospitaal geneem vir verdere behandeling.” Die omstandighede rondom die voorval is nog nie bekend nie. Plaaslike owerhede stel ondersoek in.